Ljubljana, 20. 8. 2021

**Odgovori na najpogostejša vprašanja**

**Javni razpis Nepovratne finančne spodbude za pilotne projekte skupnih naložb celovite prenove starejših večstanovanjskih stavb, sofinanciranih s strani podjetij za energetske storitve**

1. **Optimizacija sistema ogrevanja je skladno z javnim razpisom eden od obveznih treh ukrepov, če se celovita prenova izvaja z usklajeno izvedbo posameznih ukrepov. Ali je pri ukrepu optimizacija sistema ogrevanja potrebno zamenjati vse ventile?**

Ukrep optimizacija sistema ogrevanja se lahko izvede tudi tako, da se ohrani obstoječe termostatske ventile, če so le-ti ustrezni (skladni z veljavnimi predpisi), kar mora izhajati iz projektne dokumentacije. Iz projekta mora biti razvidna prednastavitev novih oziroma tudi obstoječih ustreznih termostatskih ventilov. Izvedba hidravličnega uravnoteženja v okviru ukrepa je obvezna.